section_heading: Radnja
paragraph_text: Portret Debele dame, koji čuva prostorije Gryffindora, nalazi se uništen i prazan. Užasnuta i skrivena u drugoj slici, ona govori Dumbledoreu da je Sirius ušao u dvorac. Tijekom utakmice u metloboju (Quidditch) protiv Hufflepuffa, dementori napadaju Harryja, zbog čega pada s metle. U Hogsmeadeu, Harry je šokiran kad saznaje da Sirius nije samo bio najbolji prijatelj njegovog oca i očito ih izdao Voldemortu, već je i Harryjev krsni kum. Lupin privatno uči Harryja da se brani od dementora, koristeći čaroljiu Patronusa.